Този лиценз се отнася за продукта Visual Studio Code.  Сорс код за Visual Studio Code е достъпен на адрес https://github.com/Microsoft/vscode под лицензното споразумение MIT на адрес https://github.com/microsoft/vscode/blob/main/LICENSE.txt. Допълнителна информация за лиценза може да намерите в нашия раздел Често задавани въпроси на адрес https://code.visualstudio.com/docs/supporting/faq.
ЛИЦЕНЗИОННИ УСЛОВИЯ ЗА СОФТУЕР ОТ MICROSOFT
MICROSOFT VISUAL STUDIO CODE
Настоящите лицензионни условия представляват споразумение между Microsoft Corporation (или съответно нейно свързано лице в региона, където живеете) и Вас. Те се прилагат за посочения по-горе софтуер. Условията се отнасят и за всички услуги или актуализации на Microsoft за софтуера, освен доколкото имат различни условия.
АКО СПАЗВАТЕ ТЕЗИ ЛИЦЕНЗИОННИ УСЛОВИЯ, ВИЕ ИМАТЕ ПРАВАТА ПО-ДОЛУ.
1.	ПРАВА ЗА ИНСТАЛИРАНЕ И ИЗПОЛЗВАНЕ.
a.	Общи. Можете да използвате произволен брой копия на софтуера, за да разработвате и тествате Вашите приложения, включително и в рамките на вътрешната корпоративна мрежа.
b.	Използване на демо версия. Използваните по-горе начини на използване включват използването на софтуера при демонстриране на Вашите приложения.
c.	Компоненти на трети лица. Софтуерът може да съдържа компоненти на трети лица с отделни правни бележки или да се регулира от други споразумения, както може да е описано във файла ThirdPartyNotices, който го придружава. 
d.	Разширения. Софтуерът Ви дава възможност да изтеглите другисофтуерни пакети на Microsoft и трети страни от нашия пазар за разширения или мениджъри на пакети. Тези пакети се ръководят от собствените си лицензи, а не от това споразумение. Microsoft не разпространява, лицензира или дава гаранции за пакети на трети лица. С достъпа до или използването на нашия пазар на разширения, вие се съгласявате с условията за пазар за разширения, намиращи се на https://aka.ms/VSMarketplace-ToU. 
2.	ДАННИ.  
a.	Събиране на данни. Софтуерът може да събира данни за Вас и използването на софтуера и да изпраща тези данни на Microsoft. Microsoft може да използва тези данни за извършването на услуги или за подобряването на продуктите и услугите на Microsoft. Можете да се откажете от много от тези сценарии, но не и от всички, както е описано в документацията за продукта, намираща се на https://code.visualstudio.com/docs/supporting/faq#_how-to-disable-telemetry-reporting. Възможно е също така да има някои функции в софтуера, които да позволят на Вас и на Microsoft да събирате данни от потребителите на Вашите приложения. Ако използвате тези функции, трябва да спазвате приложимото законодателство, включително да предоставяте подходящи известия на потребителите на Вашите приложения заедно с Декларацията за защита на данните на Microsoft. Нашата Декларация за защита на данните се намира на https://go.microsoft.com/fwlink/?LinkID=824704. Можете да научите повече за събирането и използването на данни в документацията за помощ и нашата Декларация за защита на данните. Използването на софтуера от Ваша страна е Вашето съгласие за тези практики.
b.	Обработване на Лични данни. Доколкото Microsoft е обработващ лични данни или под-обработващ лични данни във връзка със софтуера, Microsoft поема ангажиментите, предвидени в условия на Общия регламент на Европейския съюз относно защитата на данните в Общите условия за онлайн услуги спрямо всички клиенти, считано от 25 май 2018 г., на адрес https://docs.microsoft.com/en-us/legal/gdpr.
3.	АКТУАЛИЗАЦИИ.  Софтуерът може периодично да проверява за актуализации и да ги изтегля и инсталира вместо Вас. Имате право да получавате актуализации единствено от Microsoft или упълномощени източници. Може да се наложи Microsoft да актуализира системата Ви, за да Ви предостави актуализации. Вие се съгласявате да получавате тези автоматични актуализации, без да бъдете допълнително информирани. Актуализациите може да не включват или поддържат всички съществуващи функции на софтуера, услуги или периферни устройства. Ако не желаете автоматични актуализации, можете да ги изключите, като следвате инструкциите в документацията на адрес https://go.microsoft.com/fwlink/?LinkID=616397.
4.	ОБРАТНА ВРЪЗКА.  Ако изпратите на Microsoft обратна връзка за софтуера, Вие предоставяте на Microsoft безвъзмездното право да употребява предоставеното от Вас мнение, да го споделя и да го използва с търговска и всякаква друга цел и по всякакъв начин.   Нямате право да изпращате подлежаща на лицензиране обратна връзка, вследствие на което от Microsoft се изисква да предостави лиценз за софтуера или документацията си на трети лица, защото в тях включваме Вашата обратна връзка.  Тези права продължават да действат и след това споразумение.
5.	ОБХВАТ НА ЛИЦЕНЗА. Този лиценз се отнася за продукта на Visual Studio Code. Сорс код за Visual Studio Code е достъпен на адрес https://github.com/Microsoft/vscode съгласно лицензионното споразумение за MIT.Софтуерът се лицензира, не се продава. Това споразумение Ви предоставя определени права за използване на софтуера. Microsoft си запазва всички останали права. Освен ако не притежавате допълнителни права според съответното законодателство, независимо от това ограничение, имате право да използвате софтуера само според изричните условия в настоящото споразумение. Същевременно трябва да съблюдавате техническите ограничения в софтуера, които Ви позволяват да го използвате по определени начини. Нямате право:
•	да подлагате на обратно конструиране, да декомпилира или деасемблира софтуера, или по друг начин да опитва да извлече първичния код за софтуера, освен в степента, необходима съгласно лицензионните условия на трети лица, ръководещи използването на определени компоненти с отворен код, които може да са включени в софтуера; 
•	да премахвате, омаловажавате, блокирате или променяте предупреждения на Microsoft или нейните доставчици в софтуера;
•	да използвате софтуера по начин, който не е разрешен от закона,
•	да споделяте, да публикувате, да наемате или да давате на лизинг софтуера или да предоставяте софтуера като самостоятелна оферта, която другите да използват.
6.	УСЛУГИ ЗА ПОДДРЪЖКА. Тъй като този софтуер се предоставя „както е“, няма да предоставяме услуги за неговата поддръжка.
7.	ЦЯЛОТО СПОРАЗУМЕНИЕ. Това споразумение и условията за допълненията, актуализациите, интернет-базираните услуги и услугите за поддръжка, които използвате, представляват цялостното споразумение за софтуера и услугите за поддръжка.
8.	ОГРАНИЧЕНИЯ ЗА ИЗНОС. Освен това трябва да се съобразявате с изискванията на националното и международно законодателство за износ, приложимо за софтуера, което включва ограничения за местоназначението, крайните потребители и употреба. За повече информация относно ограниченията, свързани с износа, посетете www.microsoft.com/exporting.
9.	ПРИЛОЖИМ ЗАКОН. Ако сте получили софтуера в САЩ, тълкуването на това споразумение се подчинява на законите на щата Вашингтон, които се прилагат при тълкуване и при евентуални искове за нарушаването на това споразумение, а законите на щата по Вашето местоживеене са приложими за всички други искове. Ако сте придобили софтуера в друга държава, се прилагат нейните закони.
10.	ПОТРЕБИТЕЛСКИ ПРАВА; РЕГИОНАЛНИ РАЗНОВИДНОСТИ. В това споразумение са описани някои юридически права. Вие може да имате други права, включително права на потребител, според законите на Вашия щат или държава. Отделно и освен взаимоотношението Ви с Microsoft, може да имате права и по отношение на държавата, от която сте придобили софтуера. Това споразумение не променя тези други права, ако законодателството на Вашата държава или щат не го позволяват. Ако например сте придобили софтуера в един от посочените по-долу региони или се прилагат задължителни закони на съответната държава, следните разпоредби са приложими за Вас:
a)	Австралия.Разполагате със законови гаранции съгласно австралийския Закон за потребителите (Australian Consumer Law) и никоя част от настоящото споразумение не засяга тези права.
b)	Канада. Ако сте придобили този софтуер в Канада, може да спрете да получавате актуализации, като изключите функцията за автоматично актуализиране, изключите устройството си от интернет (но ако и когато отново го свържете към интернет, софтуерът ще възобнови проверката и инсталацията на актуализации) или като деинсталирате софтуера. Продуктовата документация, ако има такава, може също да указва как да изключите актуализациите за конкретното устройство или софтуер.
c)	Германия и Австрия.
(i)	Гаранция. Надлежно лицензираният софтуер ще функционира в максимална степен, както е описано в материалите на Microsoft, които съпровождат софтуера. Въпреки това Microsoft не предоставя никакви договорни гаранции във връзка с лицензирания софтуер.
(ii)	Ограничение на отговорността. В случай на умишлено поведение, груба небрежност, искове, основани на Закона за продуктовата отговорност, както и в случай на смърт, телесна повреда или физическо увреждане, Microsoft носи отговорност съгласно приложимите закони.
По силата на предходната клауза (ii) Microsoft ще носи отговорност само за лека небрежност, ако Microsoft е в нарушение на съществени договорни задължения, чието изпълнение улеснява надлежното изпълнение на настоящото споразумение, нарушението на които би застрашило целта на настоящото споразумение и в спазването на които дадена страна може постоянно да се довери (т.нар. „основни задължения“). В останалите случаи на лека небрежност Microsoft не носи отговорност за лека небрежност.
11.	ОТКАЗ ОТ ГАРАНЦИИ. Софтуерът се лицензира „както е”. Вие поемате всички рискове при използването му. Microsoft не предоставя никакви изрични гаранции или условия. Доколкото е позволено от местното законодателство, Microsoft изключва подразбиращите се гаранции за продаваемост, годност за определена цел и за ненарушение.
12.	ОГРАНИЧАВАНЕ И ИЗКЛЮЧВАНЕ НА ОТГОВОРНОСТТА ЗА ЩЕТИ. Microsoft и доставчиците на Microsoft могат да ви компенсират само за преки щети в размер на не повече от 5,00 щ.д. Нямате право да възстановявате други щети, включително закономерни, пропуснати ползи, специални, непреки или случайни.
Това ограничение е приложимо за (а) всичко, свързано със софтуера, услугите и съдържанието (вкл. кода) на интернет сайтовете или приложения на трети страни, както и (б) претенции за нарушения по договора или гаранцията или по ангажиментите и условията в тях, обективнаотговорност, небрежност или друго закононарушение в рамките на позволеното от приложимото законодателство.
Това важи и когато компанията Microsoft е знаела или е трябвало да знае за възможността от такива щети. По-горното ограничение може да не се отнася за Вас, ако държавата Ви не разрешава изключването или ограничаването на случайни, косвени или други щети.
EULA ID: Visual Studio Code 14 November 2018